Петрово

**Петрово** — село во Општина Гевгелија, во областа Бојмија, во околината на градот Гевгелија.

## Географија и местоположба

мини|лево|300п|Стара куќа во селото

Селото се наоѓа во областа Бојмија, во северниот дел на територијата на Општина Гевгелија, од десната страна на реката Вардар, чијшто голем атар нашироко се допира со подрачјето на општините Демир Капија и Кавадарци. Селото е ридско, сместено на надморска височина од 350 метри. Од градот Гевгелија е оддалечено 30 километри.

Селото се наоѓа на источните падини на планината Кожуф. Водата за пиење во селото се обезбедува од сопствени бунари.

## Историја

Во селото во периодот 1895–1896 бил основан комитет на ВМОРО.

Вкупно 6 жители на оваа населба се заведени како жртви во Втората светска војна.

## Стопанство

Има мошне голем атар, што зафаќа површина од 57,8&nbsp;км2. На него преовладуваат шумите со површина од 5.504 хектари, на обработливото земјиште отпаѓаат 154 хектари, а на пасиштата само 5 хектари.

Селото, во основа, има полјоделско-шумарска функција. Во минатото, во него работела земјоделска задруга и поседувало услужни објекти.

## Население

Според податоците на Васил К’нчов („Македонија. Етнографија и статистика“) од 1900 година, во селото Петрово имало 250 жители, сите Македонци. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Петрово имало 288 жители.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Петрово преминало од средно по големина, во мало село. Така, во 1961 година селото броело 410 жители, а во 1994 година бројот се намалил на 269 жители, при што и во двете години, во Петрово живеело и живее исклучиво македонско население.

Според пописот од 2002 година, во селото Петрово имало 206 жители, од кои 204 Македонци, 1 Србин и 1 Бошњак.

Според последниот попис од 2021 година, во селото живеел 121 жител, од кои 110 Македонци, 1 останат и 10 лица без податоци.

## Општествени установи

мини|десно|300п|Поранешен дом на културата, денес гласачко место

* Поранешен дом на културата
* Месна заедница

## Самоуправа и политика

Во  век, Петрово било село во Гевгелиската каза на Отоманското Царство.

Селото влегува во рамките на Општина Гевгелија, која била променета со новата територијална поделба на Македонија во 2004 година, при што кон нејзе била придодадена поранешната Општина Миравци. Во периодот од 1996-2004 година, селото било дел од некогашната Општина Миравци.

Во периодот 1955-1965, селото се наоѓало во некогашната општина Гевгелија. Во периодот 1965-1996 година, селото се наоѓало во рамките на големата Општина Гевгелија.

Во периодот 1950-1955, селото било дел од некогашната општина Миравци, во која влегувале селата Габрово, Давидово, Миравци, Милетково и Петрово.

### Избирачко место

Во селото постои избирачкото место бр. 365 според Државната изборна комисија, сместено во просториите на младински дом.

На претседателските избори во 2019 година, на ова избирачко место биле запишани вкупно 142 гласачи. На парламентарните избори во 2020 година, на ова избирачко место биле запишани вкупно 129 гласачи.

## Културни и природни знаменитости

мини|300п|десно|Главната селска црква „Вознесение Христово“

;Археолошки наоѓалишта
* Бања — средновековна црква;
* Бели Мост — населба од железното време;
* Болница — населба од доцноантичкото време;
* Вишова Нива — градиште од доцноантичкото време;
* Главата — населба од доцноантичкото време;
* Лесков Дол — населба од доцноантичкото време;
* Пресек — населба од доцноантичкото време;
* Св. Атанасија — средновековна црква и некропола; и
* Св. Марко — средновековно градиште.

;Цркви
* Црква „Вознесение Христово“ — главна селска црква, дело на истакнатиот мајстор Андон Китанов;
* Црква „Св. Атанасиј“ — помала селска црква, поранешна манастирска црква; и
* Црква „Св. Илија“ — манастирска црква.

;Манастири
* Петровски манастир — мал манастир над селото

## Галерија


Податотека:Бунар во Петрово.jpg|Бунар во селото
Податотека:Куќа во Петрово.jpg|Куќа во селото
Податотека:Куќи во Петрово.jpg|Поглед на селото
Податотека:Објект на месна заедница во Петрово.jpg|Месната заедница
Податотека:Стопански објект во Петрово.jpg|Стопански објект
Податотека:Улица низ селото Петрово.jpg|Улица низ селото


## Наводи

## Поврзано
* Бојмија
* Општина Гевгелија
* Гевгелија

## Надворешни врски


Категорија:Села во Македонија
Категорија:Гевгелиски села
Категорија:Села во Општина Гевгелија